Document ID: 31979R1520

ΚΑΝΟΝΙΣΜΟΣ (ΕΟΚ) αριθ. 1520/79 ΤΗΣ ΕΠΙΤΡΟΠΗΣ της 20ής Ιουλίου 1979 περί τροποποιήσεως όσον αφορά τα ιστία και τις σκηνές, του κανονισμού (ΕΟΚ) αριθ. 749/78 περί του καθορισμού της καταγωγής των υφαντουργικών προϊόντων των κεφαλαίων 51 και 53 έως 62 του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού καθορισμού της εννοίας της καταγωγής των εμπορευμάτων(1), και ιδίως το άρθρο 14,
Εκτιμώντας:
ότι το άρθρο 1 του κανονισμού (ΕΟΚ) αριθ. 749/78 της Επιτροπής(2) προβλέπει ότι τα υφαντουργικά προϊόντα των κεφαλαίων 51 και 53 έως 62 του Κοινού Δασμολογίου θεωρούνται ως καταγωγής μιάς χώρας ή της Κοινότητος εάν τα προϊόντα απετέλεσαν αντικείμενο πλήρους μεταποιήσεως κατά την έννοια του άρθρου 2-
ότι το άρθρο 2 του κανονισμού (ΕΟΚ) αριθ. 749/78 προβλέπει, μεταξύ άλλων, ότι θεωρούνται ως πλήρεις οι επεξεργασίες ή μεταποιήσεις που έχουν σαν αποτέλεσμα την κατάταξη των παραγομένων προϊόντων σε δασμολογική κλάση διαφορετική από την αναφερομένη σε κάθε ένα από τα χρησιμοποιηθέντα προϊόντα, εξαιρέσει, εν τούτοις, των απαριθμουμένων στον πίνακα Α ή Β του εν λόγω κανονισμού, και στα οποία εφαρμόζονται οι ειδικές διατάξεις των πινάκων αυτών-
ότι, στην περίπτωση των προϊόντων της κλάσεως 62.04 του Κοινού Δασμολογίου, ο πίνακας του κανονισμού (ΕΟΚ) αριθ. 749/78 προβλέπει ότι η επεξεργασία ή μεταποίηση που προσδίδει το χαρακτήρα των προϊόντων καταγωγής στα εμπορεύματα αυτά είναι η κατασκευή από νήματα-
ότι από την αποκτηθείσα πείρα προκύπτει ότι οι κανόνες καταγωγής που προβλέπονται για τα ιστία και τις σκηνές της κλάσεως 62.04 του Κοινού Δασμολογίου από τον πίνακα Α του κανονισμού (ΕΟΚ) αριθ. 749/78, πρέπει να προσαρμοσθούν για να ληφθεί υπόψη η πραγματική και ειδικευμένη φύση των απαιτουμένων εργασιών κατασκευής για την παραγωγή των ετοίμων προϊόντων και του ειδικού υφάσματος του αναγκαίου για τις εργασίες αυτές-
ότι, στην περίπτωση της κατασκευής ιστίων και σκηνών διακοπής και ραφής από ύφασμα, θεωρείται, ότι τα προϊόντα αυτά αποτέλεσαν αντικείμενο πλήρους μεταποιήσεως συνιστώσης στάδιο κατασκευής που έχει σαν αποτέλεσμα την κατάταξη του παραγομένου προϊόντος σε δασμολογική κλάση διαφορετική από την αναφερομένη σε κάθε ένα από τα χρησιμοποιηθέντα προϊόντα-
ότι, πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 479/78-
ότι, τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Καταγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κανόνες που καθιερώνονται στον πίνακα Α του κανονισμού (ΕΟΚ) αριθ. 749/78, όσον αφορά τα προϊόντα της κλάσεως 62.04 του Κοινού Δασμολογίου, καταργούνται και αντικαθίστανται από τους κανόνες που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει τη τεσσαρακοστή πέμπτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε Κράτος Μέλος.
Έγινε στις Βρυξέλλες στις 20 Ιουλίου 1979.

Labels: 3
0
1